**GARGŽDŲ LOPŠELIS-DARŽELIS „GINTARĖLIS“**

**ALĖS ŠIMAITIENĖS**

**2023 METŲ VEIKLOS ATASKAITA**

2024 m. vasario d. Nr. \_\_\_\_\_\_\_\_

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Lopšelio-darželio „Gintarėlis“ strateginio plano prioritetai – ugdymosi kokybės gerinimas, vaikų sveikatos saugojimas ir stiprinimas, įtraukios kultūros kūrimas.  Strateginiai tikslai:  1. Užtikrinti kokybišką ir inovatyvų ugdymo proceso organizavimą, orientuotą į šiuolaikines ugdymo technologijas ir atnaujintą ikimokyklinio ir priešmokyklinio ugdymo turinį.  2. Sukurti sveiką, saugią, aktyvinančią, estetišką, šiuolaikinius ugdymo(si) reikalavimus bei bendruomenės narių poreikius atitinkančią aplinką.  3. Mokyklos bendruomenės telkimas įtraukties principų įgyvendinimui įstaigoje.  Ugdymas vykdomas pagal ikimokyklinio ugdymo programą „Vaikystės žingsneliai“, rekomendacijas „Žaismė ir atradimai“, valstybinę Priešmokyklinio ugdymo programą, rekomendacijas „Patirčių erdvės“ ir Universaliąją sveikatos programą. Į kasdieninę veiklą buvo integruojama STEAM metodika, įgyvendinamos SEU programos: „Zipio draugai“ (priešmokyklinio ugdymo grupėse), „Draugiškoji SEU Drambliada“, „Kimochis“ ir „Ella“. Pedagogai įgyvendino ugdymo turinį vadovaujantis pažangiomis praktikomis ir teorijomis, pritaikė jį kiekvienam vaikui ir stebėjo vaikų pažangą.  Įstaigoje kuriama įtraukiojo ugdymo kultūra, taikomi įtraukiojo ugdymo principai. Sėkmingai teikiama švietimo pagalba. Vaiko gerovės komisija organizavo 14 vaiko gerovės posėdžių. Iš jų 3 išplėstiniai: 2 dėl ugdytinių elgesio ir ugdymosi ypatumų aptarimo, 1 dėl ugdytinio socialinių, higieninių įgūdžių stokos. VGK posėdžiuose svarstyta 18 įvairių poreikių ugdytinių pasiekimai. Parengti individualūs pagalbos planai ir pritaikytos programos 16 specialiųjų ugdymosi poreikių turinčių ugdytinių, su kuriais dirba 10 mokytojų padėjėjų. Švietimo pagalbos specialistai konsultuoja ir teikia kitokią pagalbą bendruomenei ir dalijasi patirtimi. Parengtas ir skaitytas pranešimas „Sveikatos takeliu“ „Diemedžio“ ugdymo centre vykusioje specialiųjų pedagogų-logopedų metodinėje dienoje „Mokytis – kurti – ne(klysti) – džiaugtis“, tęsiamas tarptautinis projektas „Vaiko kelias į gražią kalbą“, įgyvendintas Klaipėdos rajono ugdymo įstaigų projektas „Mano logopedas“ Europos logopedų dienai paminėti. 2 specialistai įgijo tarptautinius 1 lygio sertifikatus „Komunikacijos keičiantis paveikslėliais sistema“. Logopedei D. Jarutienei suteikta 2023 m. „Metų mokytojos“ nominacija.  Buvo organizuoti edukaciniai užsiėmimai „Uodeguotasis draugas“ su socializuotu šunimi Balu specialiųjų ugdymosi poreikių turintiems ugdytiniams, vyko edukacija su nerege „Pasaulį matau kitaip“. Specialiųjų ugdymosi poreikių ugdytiniai, tėvai ir specialistai vyko į žirgyną Horsemarket Klaipėdos rajone, kur buvo organizuoti hipoterapijos užsiėmimai.  Sveikatos stiprinimas ugdymo įstaigoje išlieka prioritetinė sritis. Įgyvendinama sveikatingumo programa „Sveikatos takeliu“ (2019-2024 m.), Fizinio aktyvumo planas (2021-2026 m.). Dalyvavome respublikiniuose projektuose: „Lietuvos mažųjų žaidynės 2023“, „Sveikata visus metus 2023“, Lietuvos Futbolo federacijos inicijuotame projekte „Futboliukas“, inicijavome akciją „Žygiuok su šeima“ ir Europos judumo savaitę.  Atliktas įstaigos visuminis veiklos kokybės įsivertinimas pagal naują NŠA parengtą ikimokyklinio ir priešmokyklinio ugdymo programas vykdančių mokyklų veiklos kokybės  įsivertinimo metodiką. Mokyklos veiklos kokybė buvo įvertinta 7 srityse: vaiko gerovė, ugdymasis, ugdymo(si) aplinka, ugdymo strategijos, pasiekimų vertinimas ir ugdymo planavimas, bendradarbiavimas su vaikų šeimomis, besimokančios organizacijos kultūra. Rezultatai buvo aptarti mokytojų tarybos posėdyje, metodiniuose pasitarimuose. Atlikus mokyklos veiklos kokybės visuminį įsivertinimą, pasirinkta tobulintina sritis 6. Bendradarbiavimas su vaikų šeimomis. Parengtas mokyklos veiklos kokybės gerinimo planas.  Mokytojai buvo skatinami nuolat kelti kvalifikaciją. Jie turėjo galimybę savarankiškai rinktis nuotolinius mokymus platformose „Pedagogas.lt“ ir „Ugdymo meistrai“. Užregistruoti 280 kvalifikacijos tobulinimo pažymėjimai. Įstaigoje organizuoti Lietuvos tautinio olimpinio komiteto mokymai visiems pedagogams pagal Olimpinių Vertybių ugdymo programą. 2 pedagogai dalyvavo OVUP 2 lygio mokymuose.  Gerosios darbo patirties sklaida vyko nuolat. Dalyvauta nacionaliniame renginyje „Sveikatą stiprinančių mokyklų banga per Lietuvą 2023“. Bendruomenė pasirodė finaliniame renginyje „Kelk sveikatos bangą“. Pasiektas masinio šokio rekordas Lietuvoje. Įstaigoje organizuota meninio ugdymo mokytojų metodinė diena Šilutės ir Klaipėdos rajono meninio ugdymo mokytojams. Vyko atvira Pound ir afrikietiškų būgnų veikla „Ritmo, perkusijos ir judesio dermė meninio ugdymo veikloje“. Įstaigoje organizuotas metodinis renginys Klaipėdos rajono ugdymo specialiesiems pedagogams ir logopedams, atvira veikla „Katytės nuotykiai“. Inicijuota atvira veikla J. Lankučio vaikų bibliotekoje „Kai senoviniai daiktai atgyja...“ Įstaigoje organizuota rajoninė priešmokyklinio amžiaus ugdytinių viktorina „Ar pažįsti Lietuvą?“, lauko šaškių diena „Šaškiukas ir Šaškytė“ rajono priešmokyklinio amžiaus ugdytiniams. Apibendrinta patirtis „Priešmokyklinio amžiaus vaikų pasiekimų vertinimas“ Klaipėdos rajono Švietimo centre priešmokyklinio ir pradinio ugdymo mokytojams. Patirties sėmėsi būsimieji specialistai, kurie atliko praktiką įstaigoje (6 studentai). Parengtos interaktyvios metodinės priemonės.  Džiugino aktyvus dalyvavimas konkursuose. Rajoniniame vaidybinės kūrybos festivalyje „Bebenčiukas“ Gargždų lopšelyje-darželyje „Saulutė“ (2 grupės) laimėta prizinė vieta už inscenizaciją pagal J. Marcinkevičiaus kūrinį „Voro vestuvės“, gauta nominacija už etnokultūros puoselėjimą ikimokykliniame amžiuje inscenizacijoje „Jūratė ir Kastytis“. Dalyvauta Klaipėdos apskrities vyriausiojo policijos komisariato konkurse „Saugiausia 2023 metų ikimokyklinio ugdymo įstaiga“, laimėta III vieta, Miniatiūrų konkurse „Gargždams 770“ – Gargždų krašto muziejuje, Klaipėdos rajono priešmokyklinio amžiaus vaikų, 1-4 klasių pasakorių konkurse „Seku seku pasaką...“. Parengti 3 ugdytiniai, laimėta 1 vieta. Rajoninėje pasakorių šventėje-konkurse „Seku seku pasaką...“ nugalėtoju tapo priešmokyklinės grupės ugdytinis.  Bendradarbiavome su socialiniais partneriais. Inicijavome nuotolinį respublikinį ikimokyklinio ir priešmokyklinio ugdymo projektą „Sveikinu Lietuvą“ (148 dalyviai). Prisijungėme prie Lietuvos pirmosios ponios D. Nausėdienės iniciatyvos „Papuošk prezidentūros eglutę rankdarbiais - angelo sparnais“. Dalyvavome respublikinėje socialinėje iniciatyvoje „Matau Tave“, kurią organizavo LRT. Pasirašytos bendradarbiavimo-partnerystės sutartys: su Gargždų lopšeliu-darželiu „Saulutė“, įgyvendinant etnoprojektą „Pažinkime Klaipėdos kraštą“, su Gargždų viešosios J. Lankučio bibliotekos vaikų literatūros skyriumi - projektą „Pagauk sporto virusą“. Dalyvavome respublikiniame virtualiame projekte „Augo girioj Ąžuolėlis“, respublikiniame ikimokyklinio ir bendrojo ugdymo mokyklų dainų konkurse-festivalyje „Augino močiutė“. Šokio dienos renginyje Gargždų lopšelyje-darželyje „Naminukas“ pristatėme sukurtą šokį „Pavasaris“, dalyvavome rajoniniame šaškių turnyre „Baltieji pradeda“ Gargždų lopšelyje-darželyje „Ąžuoliukas“. Prisijungėme prie Gargždų futbolo klubo „Banga“ iniciatyvos „Papuošk mieste Kalėdų eglutę futbolo atributika“.  Siekėme maksimaliai pagerinti bendruomenės tarpusavio santykius, kurti naujus įpročius, diegti vertybes ir paversti jas mokyklos kultūros dalimi. Skatinome žmones būti kartu, drąsiai dalintis idėjomis ir bendrauti neformalioje aplinkoje. Aktyviai dalyvavome Klaipėdos Akropolio superherojų (mokytojų) boulingo turnyre. Laimėta III vieta (iš 24 komandų). Įstaigoje organizavome darbų parodą „Rudens puokštė“, fotografijų parodą „Žygiuok su šeima“, bendruomenės žygį pajūriu „Komandos formavimas“, bendruomenės žygis į vasarą „Palapinių diena“ ir adventinę vakaronę su Gargždų lopšelio-darželio „Saulutė“ darbuotojais. Metus užbaigėme Gastronomine-kultūrine edukacija bendruomenei „Su duonos kriaukšle aplink pasaulį“.  Nuolat stiprinome materialinę bazę. Nupirktos ugdymo(si) turinio priemonės: planšetės (5 vnt.), jų įkrovimo spintos (3 vnt.), skeneris, spausdintuvas, 8 kompiuteriai, STEAM stalai, 12 mobilių lovyčių vaikams, įvairūs edukaciniai stalo žaidimai, daiktadėžės, knygos ir kt. Pilnai įrengtas sensorinis koridorius. Papildytas muzikinis inventorius (afrikietiški būgnai 24 vnt.), stacionarus skaitmeninis pianinas, ritminiai instrumentai ir kt.).  Atnaujintas lauko inventorius (žaidimų aikštelė „Laivas“, STEAM lentos lauke (3 vnt.), spyruokliukai (3 vnt.) mažiesiems, smėliadėžė, įrengtas lauko apšvietimas.  Pakeisti virtuvės šviestuvai, nupirktos rūbinės spintos virėjoms, rankinis mikseris, sumontuoti kondicionieriai (5 vnt.), dūmų detektoriai (24 vnt.), atlikti remonto darbai vienoje iš įstaigos laiptinių, įmontuotas naujas karšto vandens reguliatorius. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Koordinuoti ugdymo procesą, taikant atnaujintas ikimokyklinio ir priešmokyklinio ugdymo programas. | Įgyvendinamas  1. Prioriteto „Ugdymosi kokybės gerinimas“.  1.1. Tikslas „Užtikrinti kokybišką ir inovatyvų ugdymo proceso organizavimą,orientuotą įšiuolaikines ugdymo technologijas ir atnaujintą ikimokyklinio ir priešmokyklinio ugdymo turinį“.  1.1.2. Uždavinys „Organizuoti ugdymo procesą pagal atnaujintas ikimokyklinio ir priešmokyklinio turinio rekomendacijas“.  1.1.5. Uždavinys „Skaitmenizuoti ugdymo turinį, tobulinti pedagogų kvalifikaciją ir kompetencijas. | 1. Atnaujinama ikimokyklinio ugdymo programa „Vaikystės žingsneliai“.  2. Vykdoma ugdymo proceso stebėsena ir atliekama jos analizė.  Skaitmenizuotas ugdymo turinys, tobulinama pedagogų kvalifikacija ir kompetencijas. | 1. Direktorius dalyvavo Lietuvos švietimo įstaigų vadovų konferencijoje „Vadovas lyderis – misija įmanoma?“ 2023-05-10. Palangos švietimo pagalbos tarnybos pažyma Nr. 704.  2. Lapkričio 21 d. Nacionalinės švietimo agentūra Vilniuje organizavo  konferenciją „ Kaip vadovaujantis ikimokyklinio ugdymo gairėmis pasirengti įstaigos ikimokyklinio ugdymo programą“. Direktoriaus pavaduotojas ugdymui dalyvavo šioje konferencijoje, vėliau supažindino visus įstaigos pedagogus apie programos rengimo etapus. Ikimokyklinio ugdymo programa „Vaikystės žingsneliai“ , vadovaujantis nacionalinėmis gairėmis, bus atnaujinama palaipsniui iki 2025 m.  3. Vykdyta priešmokyklinio ugdymo mokytojų stebėsena „Ugdymo proceso organizavimas pagal atnaujintą priešmokyklinio ugdymo programą ir rekomendacijas“.  4. Mokytojai kelia kvalifikaciją, naudoja informacines technologijas, skaitmenizuoja turinį. Užregistruota 280 mokytojų kvalifikacijos tobulinimo pažymėjimų. |
| 8.2. Formuoti sveikos gyvensenos nuostatas, įgyvendinti sveikatos stiprinimo programas, sveikatingumo projektus. | Įgyvendinamas 2023 -2025 metų strateginio veiklos plano 2. Prioriteto „Vaikų sveikatos saugojimas ir stiprinimas“.  2.1. Tikslas. „Sukurti sveiką, saugią, aktyvinančią, estetišką, šiuolaikinius ugdymo(si) reikalavimus bei bendruomenės narių poreikius atitinkančią aplinką.“  2.1.1. Uždavinys. „Stiprinti fizinę ir psichinę sveikatą, formuojant ir įsisavinant sveikos gyvensenos nuostatas, įgyvendinant sveikatos stiprinimo programas“. | 1. Dalyvauti Sveikatą stiprinančių mokyklų tinklo veiklose,  organizuoti SSM tinklo 30-mečio minėjimo renginius.  2. Įgyvendinti „Aktyvios mokyklos“ fizinio aktyvumo planą.  3. Dalyvauti įvairiuose šalies institucijų organizuojamuose sveikatingumo projektuose.  4. Dalintis gerąja darbo patirtimi sveikatos stiprinimo srityje. | 1. Dalyvavome nacionaliniame renginyje „Sveikatą stiprinančių mokyklų banga per Lietuvą 2023 “. Pasiektas masinio šokio rekordas Lietuvoje; www.gargzdugintarelis.lt  2. Įgyvendinamos sveikatingumo programos: „Sveikatos takeliu“ (2019-2024 m.), Fizinio aktyvumo planas (2021-2026 m.);  3. Vadovai ir mokytojų bendruomenė 2023 m. vasario 14-15 d. dalyvavo 14 val. mokymuose pagal Lietuvos tautinio olimpinio komiteto Olimpinių vertybių ugdymo programą, KRŠC pažyma Nr. 19119; www.gargzdugintarelis.lt  4. Darbo patirties sklaida: 4.1. „Parengtas ir skaitytas pranešimas „Sveikatos takeliu“ „Diemedžio“ ugdymo centre vykusioje specialiųjų pedagogų-logopedų metodinėje dienoje „Mokytis – kurti – ne(klysti) – džiaugtis“;  4.2. Pranešimas „Ritmo, perkusijos ir judesio dermė meninio ugdymo veikloje, skaitytas metodinėje dienoje Klaipėdos rajono ir Šilutės meninio ugdymo mokytojams;  4.3. Bendradarbiaujant su Gargždų viešosios J. Lankučio bibliotekos vaikų skyriumi įgyvendintas projektas „Pagauk sporto virusą“.  5. Įgyvendinti respublikiniai projektai:  5.1. Respublikinis LFF projektas „Futboliukas“;  5.2. Respublikinis projektas „Sveikata visus metus 2023“.  Respublikinis projektas „Lietuvos Mažųjų žaidynės“. www.gargzdugintarelis.lt |
| 8.3. Plėtoti veiksmingą pagalbos mokiniui sistemą, padedančią įvairių poreikių turintiems vaikams integruotis, atskleisti savo gebėjimus ir patirti sėkmę. | Įgyvendinamas 2023 – 2025 metų strateginio veiklos plano  3. Prioriteto „Įtraukios kultūros kūrimas“.  3.1. Tikslas. „Mokyklos bendruomenės telkimas įtraukties principų įgyvendinimui įstaigoje“.  3.1.1. Uždavinys. „Mokyklos bendruomenės stiprinimas, darbuotojų motyvacijos kėlimas“.  3.1.2. Uždavinys. „Ugdymo užtikrinimas ir pagalbos teikimas įvairių poreikių turintiems vaikams“. | 1. Bendruomenės narių švietimas ir kvalifikacijos kėlimas.  2. Tarpinstitucinis bendradarbiavimas su įstaigomis, atsakingomis už vaiko gerovę.  3. Kurti vaiko raidą stimuliuojančią, teigiamas vaiko emocijas skatinančią aplinką. | 1.Vadovai ir švietimo pagalbos specialistai dalyvavo tarptautinėje mokslinėje-praktinėje konferencijoje „Įtraukties dėlionė: sėkmės kelias kiekvienam vaikui“, 2023-12-04 Švietimo pagalbos tarnybos pažyma Nr.R7-3992, Šilutė.  2. Pedagogų bendruomenė  (60 %) ir mokytojų padėjėjai išklausė mokymus apie pasirengimą įtraukiajam ugdymui.  3. Užsimezgė bendradarbiavimas su žirgynu. Specialiųjų ugdymosi poreikių ugdytiniai, tėvai ir specialistai vyko į žirgyną Horsemarket Klaipėdos rajone. Holistinio ugdymo kineziterapijos specialistai organizavo užsiėmimus asistuojant žirgams. Vaikų šeimos ir toliau tęsia bendradarbiavimą savarankiškai. www.gargzdugintarelis.lt  4. Bendradarbiavome su PPT, vertinome specialiųjų poreikių turinčių vaikų pasiekimus, vyko susitikimai su mobilia PPT komanda.  5. Konsultavomės su Klaipėdos rajono savivaldybės administracijos Tarpinstitucinio bendradarbiavimo koordinatore ir Vaiko gerovės komisija. Teikėme ataskaitą. |
| 8.4. Įgalinti bendruomenę kurti visapusiškam ugdymui palankią aplinką. | 2. Prioriteto „Vaikų sveikatos saugojimas ir stiprinimas“  2.1. Tikslas. „Sukurti sveiką, saugią, aktyvinančią, estetišką, šiuolaikinius ugdymo(si) reikalavimus bei bendruomenės narių poreikius atitinkančią aplinką“.  2.1.3. Uždavinys. „Kurti naujas edukacines ugdymo erdves, skatinant vaikų patirtinį ugdymą(si) netradicinėse erdvėse“. | 1. Sukurta ugdomoji aplinka, kurioje išlaikomas jos universalumas, lauko erdves papildytos naujais įrengimais.  2. Įrengtas sensorinis koridorius.  3. Įsigyta priemonių vaikų saugumui užtikrinti. | 1. Lauko erdvės papildytos nauju inventoriumi: žaidimų aikštelė „Laivas“, STEAM lentos lauke (3 vnt.), spyruokliukai (3 vnt.) mažiesiems, smėliadėžė, įrengtas lauko apšvietimas.  2. Pilnai įrengtas sensorinis koridorius.  3. Papildomai nupirkta paspirtukų ir šalmų vaikų apsaugai.  4. Salė praturtinta naujais muzikiniais instrumentais: pianinu, afrikietiškais būgnais (24 vnt.) ir kt. instrumentais. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |  |
| --- | --- | --- |
| Užduotys | Priežastys, rizikos | |
|  | |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |  |  |
| --- | --- | --- | --- |
| Užduotys / veiklos | | Poveikis švietimo įstaigos veiklai | |
| 3.1. Vadovas ir 2 administracijos darbuotojai išklausė Mobilizacijos ir pilietinio pasipriešinimo departamento prie Krašto apsaugos ministerijos pilietinio pasipriešinimo kursus: 2023-05-23, 2023-05-24 ir 2023-12-05. Liudijimas 2023-12-05.  3.2. Bendruomenė išklausė mokymus, kuriuos vedė Klaipėdos rajono savivaldybė administracijos Viešosios tvarkos skyriaus specialistai. | | 1. Lietuvos Respublikos piliečiai įgijo žinių, jog gali priešintis agresijai visomis prieinamomis ir visuotinai pripažintų tarptautinės teisės normų neuždraustomis formomis. Bendruomenė supažindinta su pilietinio pasipriešinimo abėcėle. | |
| 3.2. Vadovaujantis Klaipėdos rajono savivaldybės mero potvarkiu „Dėl Gargždų lopšelio-darželio „Saulutė“ veiklos organizavimo“ 2023-09-15 Nr. MV-720, koordinuota atvykusių darbuotojų veikla, nukreiptų ugdytinių paskirstymas į lopšelio-darželio „Gintarėlis“ grupes, vaikų ugdymas, švietimo pagalbos paslaugų teikimas. | | Sklandus bendradarbiavimas su lopšelio-darželio „Saulutė“ administracija, atvykusių ugdytinių tėvais. Tinkama vidinė pedagogų komunikacija ir bendrų projektų vykdymas. | |
| 3.3. Atnaujintas „Vaikų turizmo renginių organizavimo tvarkos aprašas“ 2023-11-20  Nr. V1-99. | | Aptarti ir suderinti išvykų reikalavimai. Sklandesnis išvykų organizavimas. | |
| 3.4. Sukurtas naujai steigiamos socialinio pedagogo pareigybės aprašymas 2023-12-19. Sukurta darbo vieta. | | Organizuota darbuotojo atranka, socialinis pedagogas supažindintas su pareigybės funkcijomis. | |
|  |  | |  |
|  |  | |  |

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)